<classify> Mbunge wa jimbo la Mikumi Chadema, Joseph Haule maarufu kwa jina la kisanii Profeda Jay amewajia juu Cosota kwa kitendo cha kudanganya kamati ya bunge kuwa wamemsimamia akalipwa Sh milioni 100 wakati hajalipwa chochote. Profesa Jay aliandika ujumbe huo kupitia akaunti yake Twitter kuwa Cosota wamedanganya kamati ya bunge huku wakijua hakuna malipo yoyote aliyopatiwa. Mbunge huyo alisema fedha hizo amelipwa P Funk Majani chini ya usimamizi wa Cosota na kuwataka waweke vizuri hizo kumbukumbu. Kiongozi huyo aliandika ujumbe huu Cosota mmekuja kwenye kikao cha kamati ya Bunge na kusema uongo kwamba mmenisimamia mimi profesa Jay nikalipwa Sh milioni 100 kutoka Uganda ukweli ni kwamba sijalipwa hata cent tano na pesa zote amelipwa P Funk Majani chini ya usimamizi wenu wekeni vizuri hiyo kumbukumbu yenu, alieleza COSOTA Mmekuja kwenye kikao cha kamati ya Bunge na kusema uwongo kwamba mmenisimamia mimi PROFESSOR JAY nikalipwa sh.Milioni 100 kutoka UGANDA ukweli ni kwamba sijalipwa hata cent TANO na PESA Zote amelipwa PFUNK MAJANI chini ya usimamizi wenu Wekeni vizuri hiyo kumbukumbu yenu Joseph L. Haule ProfessorJayTz August 28, 2019  <topic>: BURUDANI 